મ્યુનિસિપલ કમિશનરને કરેલી રજૂઆતમાં વધુમાં તેમણે જણાવ્યું હતું કે, સમગ્ર રાજકોટની અંદર હાલ જે રીતે રોગચાળાએ ભરડો લીધો છે એ જોતાં રાજકોટની અંદર અસંખ્ય મેલેરિયા અને ડેંગ્યુના કેસો જોવા મળી રહ્યા છે. ચાર દિવસ પહેલાં કોર્પોરેશન દ્વારા ડેંગ્યુના ચાર કેસ જાહેર કરવામાં આવી હતી પરંતુ અમે રાજકોટની 6થી 7 હોસ્પિટલની બ મુલાકાત કરતાં અમારી પાસે જે માહિતી મળી છે તેમાં આ એક પણ નામ નથી. હાલ અમારી પાસે પૂરાવા સાથે ડેંગ્યુના 12 કેસની માહિતી છે પરંતુ આરોગ્ય વિભાગ હજુ પણ ઘોર નિદ્રામાં છે. રાજકોટની અંદર આ સિવાય બીજી ઘણી પ્રાઈવેટ હોસ્પિટલોમાં ડેંગ્યુના અસંખ્ય દર્દીઓ સારવાર લઈ રહ્યા છે પરંતુ આરોગ્ય વિભાગ દ્વારા જે રીતના ડેંગ્યુના યેસ્ટના રિપોર્ટ માગવામાં આવે છે તે ખરેખર આશ્ર્ચર્યજનક છે. ડેંગ્યુના બે ટેસ્ટ કરવામાં આવે છે. એક સ્લાઈડ ટેસ્ટ અને બીજો એલાઈઝા ટેસ્ટ પરંતુ એલાઈઝા ટેસ્ટ બહ ખચર્ળિ હોય લોકો સ્લાઈડ ટેસ્ટ જ કરાવતા હોય છે પરંતુ આરોગ્ય વિભાગ એલાયઝા ટેસ્ટને માન્ય ગણે છે. આ જાણકારી અમોને એક નામાંકિત લેબોરેટરી દ્વારા મળેલ છે જે વિસ્તારની અંદર ડેંગ્યુના કેસો જોવા મળેલ છે. ત્યાં હજુ સુધી આરોગ્યલક્ષી પગલાં લેવામાં આવેલ નથી અને ખોટા આંકડા ગુજરાત સરકાર અને આપ્ને પણ આ વિભાગ દ્વારા આપવામાં આવી રહ્યા છે.